पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के दौरान जहां हमें मानवीय संवेदनाओं को शर्मसार करती तस्वीरें देखने को मिल रही हैं वहीं कई ऐसे उदाहरण भी सामने आ रहे हैं जो इस संक्रमण के समय में भी हमें सुकून का अहसास भी कराते हैं। ऐसा ही वाकया शनिवार को करणपुर सीएचसी में तब सामने आया जब एक ग्राम पंचायत की खुद महिला सरपंच और ससुर सहित 4 परिजनों की कोरोना पॉजिटिव रिपोर्ट आई उसी दिन गर्भवती महिला सरपंच अस्पताल में प्रसव कराने पहुंची। उसे देखकर सबको डर लग रहा था कि कहीं चिकित्सा कर्मी संक्रमित ना हो जाए। करणपुर अस्पताल से सरपंच रेखा की जुबानी...मैं घर से करणपुर अस्पताल के गेट की सीढिय़ों पर पहुंच गई थी। रात 10:30 बज रहे थे। मुझसे दर्द सहन नहीं हो रहा था। दर्द से चीखती कराहती और कहती मुझे बचा लो। मेरे से प्रसव पीड़ा सहन नहीं हो रही है। मुझे रेफर मत करना। यहां से करौली तो 60 किलोमीटर दूर है। मैं नहीं पहुंच पाऊंगी।
यह पीड़ा थी करणपुर ग्राम पंचायत सरपंच निवासी गढ़ीकागांव की रेखा बैरवा की जो चिकित्सा प्रभारी से प्रसव से पहले कह रही थी। डाक्टर महेश मीना को उसकी पीड़ा सहन नहीं हुई और मानवीयता दिखाकर पीपी किट पहनकर महिला को डिलेवरी रूम में ले गए और मात्र 25 मिनट मे प्रसव करा दिया। इस दौरान एलटी रमेश मीना ने भी पीपी किट पहनकर उनकी मदद की। महिला सरपंच ने बच्ची को जन्म दिया। अब जच्चा और बच्ची दोनों सुरक्षित हैं। चिकित्सा प्रभारी ने कहा कि मैं प्रसव करते समय खुद संक्रमित ना हो जाऊं उसका मुझे गम नहीं था, लेकिन किसी की जान बच जाए यह भी बहुत बड़ा धर्म है। करणपुर सरपंच रेखा बैरवा के ससुर केवल बैरवा की शनिवार को ही जांच में कोरोना पॉजिटिव रिपोर्ट आई थी उसके बाद सरपंच के साथ अस्पताल में आए 12 लोगों के सैंपल लिए गए।^करणपुर सरपंच के ससुर की जांच मे कोरोना पॉजिटिव रिपोर्ट आई है महिला का सुरक्षित प्रसव करा दिया है जन्म के बाद जच्चा और बच्ची दोनों सुरक्षित है किसी की जान बच जाए यह सबसे बडा धर्म है- महेश मीना, चिकित्सा प्रभारी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn